ناتو باش کاتیبی ینس استولتنبرگ، تورکیه‌نین ناتو اوچون کیلید اهمیته صاحب بیر اؤلکه اولدوغونو دئدی.
"بونو آنلاماق اوچون نقشه‌یه باخماق کیفایت‌دیر" دئین استولتنبرگ، تورکیه‌نین اهمیتینی آنلاماق اوچون ناتو عضو‌لرینه تهدید یارا‌دان زوراکیلیغین باش وئردیگی عراق و سوریه‌یه قونشو اولان ایستراتژی بؤلگه‌نی گؤرمه‌نین یئترلی اولدوغونو بیلدیریب.
تورکیه‌نین ترور تشکیلاتی داعشین یئییلمه‌سی اوچون یارادیلان قلوبال کوالیسیونا آلت یاپی وئردیگینی بیل‌دیرن استولتنبرگ، "تورکیه‌یه میننتداریق" دئیه دانیشدی.
باش کاتیب تورکیه‌نین جیدی و وحشی بیر سالدیری اولان 15 ژوئیه 2016 کودتا گیریشیمی‌نین آرخاسین‌داکی‌لار حاقیندا قانونون اوستونلوگو اساسینا اویغون یاسال تعقیبی اولماسی‌نین حاقی اولدوغونو وورغولاییب.
تورکیه‌نین تروردان ان چوخ ضرر گؤرن ناتو اؤلکه‌سی اولدوغونو تازالایان استولتنبرگ، "تورکیه‌نین طبیعی کی اؤزونو قوروماق حقوقو وار"- دئدی.
